- Hopp til innholdet
- Hopp til lokal navigasjon
- Hopp til global navigasjon

Norges teknisk-naturvitenskapelige universitet

- NTNU Norsk
- NTNU English
- Bibliotek
- Alumni
- Intranett

Søk i NTNUs nettsider Søk etter:

- Startside
- Studier
- Student i Trondheim
- Forskning
- Etter- og videreutdanning
- Næringsliv og nyskaping
- Om NTNU
- Aktuelt

## Arkitektur

### - Doktorgrad tidsestimert

PhD-studiet er en forskerutdanning for personer som tar sikte på en karriere innen høyere utdanning eller forskning. I de senere årene har næringslivet satt stadig større pris på den spesialisering som PhD-studiet gir. Dette har ført til at en voksende andel av NTNUs PhD-kandidater finner jobb i offentlig forvaltning og byggenæringen.

PhD-studiet er normert til 3 års fulltidsstudier og består av en opplæringsdel og en forskningsdel. PhD-utdanningen skal:

- gi opplæring i og erfaring fra vitenskapelig arbeid og metodikk
- være internasjonalt rettet
- være en integrert del av en helhetlig forskningsvirksomhet ved hvert fagmiljø
- gi grunnlag for ledende arbeid innen næringsliv, forvaltning, utdanning og forskning.

En del sentrale punkter er kommentert nedenfor. Når det gjelder regler for studiet for øvrig, henvises til reglement som er gjengitt i studiehåndboken.

Opptakskrav

For å bli tatt opp til PhD-studiet må søkeren ha en mastergrad eller tilsvarende utdanning. I samsvar med NTNUs PhD reglement må søkeren ha en veid gjennomsnittskarakter de siste 2 år (tilsvarende 120 studiepoeng), av mastergradstudiet eller tilsvarende utdanning som er lik B eller bedre sammenholdt med NTNUs karakterskala.

Kandidater som ikke tilfredsstiller NTNUs generelle krav, må dokumentere en tilfredsstillende teoretisk bakgrunn og eller erfaring som sannsynliggjør at kandidaten vil være egnet til en PhD- utdanning.

Fakultetet krever i tillegg en tilfredsstillende plan for opplæringsdelen og forskningen utarbeidet i samarbeid med ansatte ved fakultetet. Potensielle søkere må ta kontakt med mulige hovedveiledere ved fakultetet før søknaden sendes inn.

Det er ingen faste søknadsfrister, åpne stillinger vil bli avertert på fakultetets hjemmeside samt i media.

Opplæringsdelen

NTNU stiller krav om gjennomføring av en opplæringsdel på minst 30 studiepoeng.

Opplæringsdelen anbefales sammensatt av:

- Emne i vitenskapsteori, 7,5 studiepoeng
- Emne i metode, 7,5 studiepoeng
- Fagemne, 7,5 studiepoeng
- Frie emner, 7,5 studiepoeng

Les mer om opplæringsdelen i Forskrift for graden Philosophiae Doctor (PhD) ved Norges teknisk-naturvitenskapelige universitet (NTNU).

Videre informasjon om PhD-studiet:

- Studiehåndbok 2008-2009 for PhD-studiet ved NTNU.

NTNU oppfordrer PhD-kandidatene til å gjennomføre deler av studiet i utlandet. Emner tatt ved utenlandske institusjoner, som har samarbeidsavtale med NTNU, vil kunne godkjennes som del av opplæringsdelen. Dette kan også gjelde for emner ved andre institusjoner. Godkjenning skjer etter søknad.

Generelt om PhD-studiet.

Studieopplegget vil bli utformet i hvert enkelt tilfelle og må skje i samråd med det aktuelle institutt. De emneområder instituttene tilbyr studium innenfor framgår av emnebeskrivelsene i den ordinære studieplan.

I emnekretsen skal emnet AAR8350 Kunnskapsteori (7,5 Sp) eller tilsvarende, inngå. Også andre vitenskapsteoretiske emner kan godkjennes, dersom emnestudiets sammensetning tilsier dette. Søkere med annen relevant vitenskapsteoretisk utdanning kan fritas fra dette kravet. Vitenskapelig metodeemne kan tas som emne ved andre fakultet ved NTNU, ved fakultetet eller eksternt. Det stilles krav om avsluttende eksamen eller annen form for vurdering for alle emner som inngår i opplæringsdelen.

Med søknad om opptak til PhD-studiet skal det følge en prosjektbeskrivelse for forskningen som skal føre frem til avhandlingen. Prosjektbeskrivelsen skal utarbeides av kandidat i samråd med veileder(e). Etter ca. 6 måneders studium skal en revidert prosjektbeskrivelse leveres til PhD-utvalget for godkjenning. Etter ca. ett års studium skal prosjektbeskrivelsen redigeres og presenteres som ledd i fakultetets veilednings- og formidlingsvirksomhet.

Fakultet for arkitektur og billedkunst tilbyr følgende PhD-emner:

Emnenr | Emnetittel | Semester | Sp | Merk
AAR8000 | ARKANT | H09 | 7,5 |
AAR8050 | ARKITEKTUREVALUERING | H09 | 7,5 |
AAR8070 | ARKMUS | H09 | 7,5 |
AAR8100 | BOLIG TEORI OG HIST | H09 | 7,5 |
AAR8140 | BYGN DOK OG ANALYSE | H09 | 7,5 |
AAR8200 | BYØKOLOGISK PLANL | V10 | 7,5 |
AAR8320 | FORSKN METODIKK | H09 | 7,5 |
AAR8250 | DESIGNMETODER OG IKT | V10 | 7,5 |
AAR8350 | KUNNSKAPSTEORI | V10 | 7,5 |
AAR8500 | RESSURSBRUK | V10 | 7,5 |

V er vårsemester.

H er høstsemester.

Faglig fordypning

Emnesammensetningen fastlegges i hvert enkelt tilfelle etter avtale med kandidaten, og tilpasses kandidatens behov for fagstoff i hans/hennes forberedelser og arbeid med avhandling. Siktemålet er å gi kandidaten en solid bredde i emnet og en god kontakt med emnets teori. Da det kan være vanskelig for arkitekter å finne relevante emner som man ikke allerede har vært igjennom i sin ordinære utdannelse, innen Fakultetets tilbud, vil det gjerne oppfordres til studier innenfor andre universitetsemner. Disse muligheter må så vel faglig som formelt, avklares med PhD-utvalget i hvert enkelt tilfelle.

Eksempel på studieopplegg:

Vitenskapelig avhandling - tittel:

Kultur som formingsfaktor for boliger

Emneopplegg:

Emnenr | Emnetittel | Emnetype | Sp
AAR8320 | Forskn metodikk | DR | 7,5
AAR8100 | Bolig teori hist | DR | 7,5
DI-LSF | Ark som kulturuttr | IL | 7,5
AAR8250 | Kunnskapsteori | DR | 7,5
| Samlet timetall |  | 30

Følgende typebetegnelser brukes:

DR for PhD-emner

ORD for emner fra NTNUs ordinære studieplan for sivilarkitekt- og sivilingeniørstudiet.

IL for emner som tas som individuelt lesepensum og som ikke er oppført i NTNUs studieplaner

EKS for emner som tas ved eksterne institusjoner

Avhandlingen – innlevering

Forskningsdelen fører fram til en vitenskapelig avhandling, som på slutten av studiet må forsvares offentlig og godkjennes av en bedømmelseskomité nedsatt av NTNU. Forskningen skal være grunnleggende og original innenfor det valgte området og utføres under veiledning av en hovedveileder.

Deler av avhandlingen skal normalt publiseres i internasjonale tidsskrift eller på konferanser. NTNU legger stadig større vekt på publisering i sin strategi.

Finansiering av PhD-studiet

Stipendier gis fra NTNU, Forskningsrådet og industrien. Instituttene kan gi ytterligere opplysninger om finansiering av forskningsprosjekter.

## Snarveier

- Forskrift for graden philosophiae doctor (Ph.d.) ved NTNU

- Disputaser

## DION

Doktorgradskandidatenes Interesseorganisasjon ved NTNU

## Informasjonshefte for PhD studier ved Fakultet for arkitektur og billedkunst

Dette heftet samler den mest sentrale informasjonen PhD-kandidater trenger gjennom PhD-perioden sin. Ved behov for nærmere opplysninger, kontakt fakultetets studieavdeling.

PhD-informasjonshefte

Studieplan 2010-2011 (pdf)

## Vertsfakultet

Fakultet for arkitektur og billedkunst

## Kontaktinformajson

Telefon:
  73 55 02 75
Faks:
  73 59 50 94
Epost:
  studadm@ab.ntnu.no
Åpningstider:

  Ekspedisjon: kl.12.15 - 15.00

  Telefon: kl. 08.00-15.45

Besøksadresse:
  - Gløshaugen, S1, 3 etg.
Postadresse:
  - NTNU
  - Fakultet for arkitektur og billedkunst
  - Trondheim
  - 7491

Logg inn